# data[].attributes.body
Fonem vokal tu iya nya munyi ti pemadu mit ti diasilka urup vokal baka a,e,i,o enggau u. Taja pia fonem vokal tu enda sebaka chara sebut enggau urup vokal. Nambahka nya fonem vokal bisi enam bengkah iya nya /i/, /e/ , /ǝ/, /a/, /o/, enggau /u/. Nyadi chara sebut fonem vokal tu bakatu.

# data[].attributes.body
Vokal berglotis tu iya nya vokal ti disebut enggau bisi tekat ba nyawa lebuh ngasilka munyi iya. Entara vokal berglotis iya nya aʔ, uʔ enggau iʔ.

# data[].attributes.body
Diftong tu iya nya dua urup vokal ti berimbai lalu nyadi siti bunyi. Ba Jaku Iban , kitai semina ngembuan tiga bengkah diftong iya nya au,ai, enggau ui.

# data[].attributes.body
Konsonan tu iya nya urup ti kelimpah ari urup vokal. Fonem konsonan bisi ngundan 19 bengkah fonem. Chunto iya baka p,b,m,w,t,d,n,s,l,r,n,c,j,y,k,g, enggau h.

# data[].attributes.body
Konsonan injau tu iya nya konsonan ti dikena nyepil jaku injau baka c,f,q,v,x, enggau z.

# data[].attributes.body
Tiap-tiap bengkah fonem nya ngembuan perkara ti sama kelebih agi ba perengka artikulasyen. Tiap iti fonem ti disebut deka ngena perengka artikulasyen ti pemadu beguna iya nya dilah.

# data[].attributes.body
Tiap-tiap bengkah fonem tu bebida ari sukut chara sebut tauka munyi ti diasilka. Sekeda fonem nya munyi nasal iya nya entali angin dipansutka ari lubang idung baka munyi fonem m enggau n. Kelimpah ari nya, bisi mega fonem tu munyi meletup tauka dikumbai konsonan plosif. Lebuh ngasilka munyi tu dia pejalai angin deka disekat dulu udanya dipejal pansut nya ngasilka munyi meletup. Chunto konsonan plosif iya nya p,b,t,d,k enggau g.

# data[].attributes.body
Tiap-tiap bansa ayat nya ngembuan penyama iya empu. Tiap bansa ayat tu bisi ngena pengalus jaku tauka jaku ti lembut bepanggai ba emosyen siku-siku ti nguna iya. Ayat tu mega ulih dituju ngagai siku orang tauka ngagai orang mayuh.

# data[].attributes.body
Tiap bansa ayat tu mega bisa ngembuan bida ari mayuh sukut. Keterubah, fungsyen tiap bansa ayat tu enda sebaka. Ambika banding ayat asuh dikena ngasuh orang ngereja sesebengkah perkara lalu sida mesti ngereja perkara nya tang enti ayat peminta iya semina minta tang enda mejal orang ngereja pengawa. Kelimpah ari nya, emosyen lebuh nyebut tiap ayat nya mega bebida. Chunto iya lebuh kita nyebut ayat pengelalu dia kitai deka gaga ketegal ti nerima penatai temuai taja pia lebuh kitai nyebut ayat tagang kitai suah agi ngena emosyen ti nganu tauka enda lantang ati lebuh ngelara tauka nagang orang.

# data[].attributes.body
Ayat asuh tu iya nya ayat ti dikena ngasuh orang ngereja sesebengkah pengawa lalu orang ti diasuh nya mesti ngereja pengawa nya mega. Intonasyen ti dikena nyebut ayat asuh tu iya nya nekan taja pia iya mega bepanggai ngagai emosyen siku-siku orang. Bisi mega intonasyen iya alus tang agi nekan ngasuh orang ngereja pengawa. Ambika chunto, " Umang,basu pinggai nya legi." tauka "Umang, basu pinggai nya legi!".

# data[].attributes.body
Ayat tagang tu iya nya ayat ti enda ngasuh tauka nagang orang bukai ngereja sesebengkah pekara. Intonasyen ti dikena ba ayat tagang tu suah agi nekan sereta merak. Taja pia, enti sema orang ke nagang nya endu tentu beremosyen iya tetap nekan semina iya enda merak. Chunto ayat tagang iya nya "Anang inggar kita!" tauka " Anang kita inggar ba dalam buding tu."

# data[].attributes.body
Ayat pengelalu ti siti ayat ti dikena ngelaluka penatai orang tauka temuai ti ngabang, ngabas tauka datai ngagai rumah kitai. Ayat pengelalu tu dikena mai temuai ngirup tauka makai. Intonasyen ti dikena lebuh nyebut ayat pengelalu tu iya nya alus enggau penuh basa. Chunto ayat pengelalu baka " Aram mih wai, matahka lengan kitai." tauka " Lalu mih tama ke bilik."

# data[].attributes.body
Ayat peminta tu iya nya ayat ti dikena kitai minta sesebengkah pekara tauka utai ba orang. Tebal agi orang ngena leka jaku siru lebuh ti deka ngena ayat tu. Ambika banding, " Ulih nuan nulung aku Igat?" tauka " Arapka kita ulih nembuka pengawa ti diberi ba timpuh ti udah ditetapka.". Intonasyen ti dikena ba ayat tu alus sereta enda nekan.

# data[].attributes.body
Nitihka bup Fonologi Jaku Iban ti ditengkebang Asmah Haji Omar enggau Roseline Sandai, fonologi tu datai ari dua leka jaku iya nya fon enggau logi ti mai reti "munyi" enggau " pansik" tauka 'penemu". Enti diperatika enggau lebih dalam agi , fonologi tu mai reti pansik senentang munyi ti diasilka sesebengkah bansa jaku.

# data[].attributes.body
Nya alai, bidang fonologi cukup beguna ba pengidup kitai bersehari-sehari ngambika orang ti mending kitai bejaku jampat meretika perkara ti deka dikenataika. Kebuah pia laban sida deka nemu munyi jaku ti dikena kitai.

# data[].attributes.body
Asmah Haji Omar & Rosline Sandai. (2018) Fonologi Bahasa Iban. Penerbit Universiti Pendidikan Sultan Idris Tanjong Malim, Perak